[טקסט מיועד ל עברית, ערבית ואנגלית]

**יהושע מרגולין**

**1947-1877**

כאן נמצאת חלקת הקבר של יהושע מרגולין (״הדוד יהושע״), אבי החינוך לטבע, חלוץ ופורץ דרך בהוראת המדעים והסביבה בארץ ישראל.

בצוואתו ביקש מרגולין:**"*נא לקבור אותי בקברות תל אלכסנדר אשר סמנריון הקיבוצים, שהיה מש אתנפשי כל הימים, עומד להבנות עליו*".**

בחודש אוקטובר 1947, במלאת שלושים למותו, התכנסו שותפיו לדרך, תלמידיוומוקירי זכרו, ונשבעו להגשים את חלומו שליד קברו יקום הסמינר למורים של התנועה הקיבוצית.ארבע שנים לאחר מכן, ב-1951, הסתיימה הבניה של בית המדעים- ״בית מרגולין״ העומד על תילו עד היום. לימים התפתח הסמינר והפך למכללה האקדמית לחינוך – אורנים.

יהושע מרגולין נולד בכ"ח תמוז שנת תרל"ז (1877) בעיירה הורודייץ שבמדינת בלארוס. ב- 1924 עלה לארץ ישראל ועסק בהוראה של תלמידים ומורים. הוא הלהיב את שומעיו באהבתו לטבע, ומשך אחריו את טובי הכוחות החינוכיים בארץ. בזכותו למדו המורים להורות בעזרת בעלי חיים, וילדי העיר למדו להכיר מקרוב את חיות הבר בארץ.

ב-1929, יצא לעמק יזרעאל והפך למורה נודד. הוא עבר מיישוב ליישוב, מצויד במיקרוסקופ ובמעבדה קטנה, ובכל מקום הדריך והסביר. אנשי העמק שמחו לקראתו ונהגו לקרוא לו "הדוד יהושע". מכל שנות עבודתו זכר במיוחד את ימי נדודיו בעמק כימים היפים ביותר בחייו, ועל כך כתב: "קשרתי קשרים נפשיים עם ילדי העמק, עם הוריהם ומוריהם, תהיתי על החינוך המשותף, על הגן ובית הספר הנרקמים שם.."

יהושע מרגולין נפטר בתל-אביב בכ"ו באלול תש"ז (11.09.1947) והובא למנוחת עולמים בקבר חצוב בסלע בין עצי אורן במדרונות יער אלכסנדר.

בחייו התווה יהושע מרגולין את הדרך, הניח את היסודות, והעניק מידיעותיו והשראתו לדורות רבים של מורים ותלמידים שהלכו בעקבותיו.

מכללת אורנים גאה להמשיך את המורשת של "הדוד יהושע" ולהמשיך בהכשרה של אנשי הוראה ברוח מרגולין: חינוך לאהבת הטבע והוראת המדעים על-ידי היכרות בלתי אמצעית עם העולם שסביבנו.

